Uashington: Tubime pro dhe kundër abortit
Tubimi i aktivistëve kundër abortit është bërë traditë e përvitshme që nga 1973 kur Gjykata e Lartë i njohu gruas të drejtën e abortit.
Uashingtoni është mbushur sot me aktivistë kundër abortit që po marrin pjesë në Marshimin vjetor për Jetën. Presidenti Trump pritet t’u drejtohet pjesëmarrësve në këtë tubim me një fjalim nga Shtëpia e Bardhë. Tubimi zhvillohet në 45-vjetorin e vendimit të Gjykatës së Lartë për të njohur ligjërisht të drejtën e gruas për abort. Protestuesit duan nxjerrjen e abortit jashtë ligji, ndërsa aktivistët pro abortit duan të mbrojnë të drejtën e gruas për të vendosur. Ishte viti 1973 kur Gjykata e Lartë vendosi ligjërisht t’i njihte gruas të drejtën për të vendosur për abort, duke e argumentuar vendimin me Amendamentin e 14-të, i cili mbron të drejtën e privacisë. Që nga ajo ditë, palët pro dhe kundër të drejtës së gruas për të vendosur kanë përcjellë argumentet e tyre përmes mjeteve politike dhe tubimeve. thotë Carol Tobias, Presidente e Komitetit për të Drejtën e Jetës. thotë Presidentja e Fondacionit “Shumica Feministe”, Eleanor Smeal. Aktivistët kundër abortit shpresojnë që kauza e tyre do të mbështetet nga administrata konservatore e Presidentit Trump. Këtu përfshihet Neil Gorsuch, të cilin presidenti Trump e emëroi anëtar të Gjykatës së Lartë. Gjykatësi Gorsuch nuk mendon se Kushtetuta mbron të drejtën e abortit. Një tjetër formë për të anuluar të drejtën e abortit janë ligjet shtetërore, thotë Carol Tobias, presidente e Komitetit Kombëtar për të Drejtën e Jetës. Por Eleonor Smeal e Fondacionit “Shumica Feministe” thotë se njerëzit nuk mbrohen duke nxjerrë jashtë ligji abortin. Zonja Tobias thotë se veprimet e deritanishme të administratës Trump tregojnë se ata do të nxjerrin jashtë ligji abortin. Për shembull një rregullore e re e administratës nuk lejon që fonde amerikane të financojnë organizata ndërkombëtare që mbështesin apo kryejnë aborte. Ajo shpreson gjithashtu se projekt-ligji kundër abortit që është propozuar në Dhomën e Përfaqësuesve të gjejë miratim një ditë në Kongres. Por zonja Smeal mendon se përpjekje të tilla nuk përfillin opinionin publik mbi abortin. Vite më parë, Presidenti Trump pat thënë se mbështeste të drejtën e gruas për të zgjedhur. Por gjatë fushatës presidenciale ai u shpreh se duhet të ketë një “formë ndëshkimi” për ata njerëz që bëjnë aborte. Aktivistet Tobias dhe Smeal nuk e mbështesin këtë ide: thotë zonja Tobias. Administrata Trump tha dje se po krijon një zyrë të re për të mbrojtur të drejtat fetare të atyre që punojnë në shëndetësi, qoftë edhe të atyre që janë kundër abortit.